આ પહેલાં તોશીએ વિરાટ કોહલી અને અન્ય ખેલાડીઓએ આ વીડિયો પર તેમણે આપેલ પ્રતિક્રિયા બદલ તેમની આલોચના કરી હતી. નોંધનીય છે કે, આ વીડિયો પોસ્ટ કરતાં કપ્તાન કહોલી અને અન્ય ખેલાડીઓએ બાળકીની માતાના વર્તનને અયોગ્ય ગણાવ્યું હતું અને બાળકીને ભણાવવાની રીતની ટીકા પણ કરી હતી. આ અંગે તોશીએ હિંદુસ્તાન ટાઇમ્સ સાથે વાત કરતાં કહ્યું હતું કે, 'આ વીડિયો મારી ત્રણ વર્ષની ભાણેજ હયા ખાનનો છે. આ વીડિયો હયાની માતા દ્વારા જ લેવામાં આવ્યો હતો, તે પોતાના પતિ અને ભાઇને આ વીડિયો થકી દેખાડવા માંગતી હતી કે હયા કેટલી નટખટ અને તોફાની થઇ ગઇ છે. હયા ખૂબ તોફાની છે અને બાળકોને શિસ્ત શીખવાડવું જરૂરી હોય છે. જે લોકો આ વીડિયો જોઇ બાળકીની માતાની ટીકા કરી રહ્યાં છે, તેમને બાળકી કે તેની માતા વિશે કોઈ જ જાણકારી નથી.'